СРЕДНО УЧИЛИЩЕ „ДИМЧО ДЕБЕЛЯНОВ”- ВАРНА

гр. Варна ул. "Русе" № 2

 Директор 🕿 613 602, Зам.- директор 🕿 613 599, Канцелария 🕿 612 964

**УТВЪРДИЛ: ...............................**

**КАЛИНА НУШЕВА**

**ДИРЕКТОР НА СУ „ДИМЧО ДЕБЕЛЯНОВ”**

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ**

1. **ВЪВЕДЕНИЕ**

 Уязвими са онези лица и групи, които търпят ограничения по отношение на участието им в социалния живот и ползването на социални права. Уязвимите групи не успяват да получат достъп или да се възползват от възможностите, които предлагат обществото и икономиката и стават жертава или попадат в ситуация на риск от социално изключване. Причините за това са различини и разнообразни като:

 • **социално- икономически фактори**- влияят негативно по косвен път върху социализацията на децата – това са ниският жизнен стандарт, безработицата, бедността, лошите жилищни условия, финансовата криза като цяло;

 • **фактори от семейната среда**- криминогенността в семейството, конфликтността и насилието в семейната среда пряко влияят върху детето и неговите нагласи; липсата на позитивни модели на поведение, ниското образование и култура на родителите, проблемите в общуването между родители и деца са фактори с много силно значение за детето; безотговорността и безнаказаността на родителите, слабият родителски контрол и незаинтересоваността към проблемите на децата, емоционална отчужденост в семейството и пренебрегването на децата, педагогическата занемареност и грешките при възпитанието са комплекс от фактори, които влияят на развитието на детето и го поставят в ситуация на сериозен риск в неговия живот;

• **фактори от приятелската среда**- негативното влияние на тази среда се проявява при попадането на децата в младежки групи и ситуации с повишен криминогенен риск; при следването на насилнически модели на общуване в неформалните групи и прилагане на силовото решаване на конфликти; при употребата на алкохол и наркотици следвано като групова норма; при посещенията на нощни клубове и дискотеки с приятели без контрол от родителите или други възрастни хора;

• **личностно-психологически фактори**- неадекватното взаимодействие между индивида и обществото, проблеми в комуникативността; социално- психични деформации, психологическа незрялост, ценностни и емоционални дефицити; липса на значими интереси; недостатъчно развит самоконтрол; липса на умения за преодоляване на конфликти; подражание на асоциални поведенчески модели; стремеж към самоутвърждаване чрез агресия и девиантно поведение; незачитане и непознаване на правните и морални норми и други;

• **социокултурни фактори**- деформацията на ценностите в обществото и негативните социални ценностни модели; социалните модели, толериращи агресия; наличието на насилие и порнография в медиите, интернет, компютърните игри и филмите; неразвитатата система за интересни и полезни занимания на децата през свободното време и липса на възможности за пренасочване на детската енергия към физически и интелектуални занимания;

• **социално- педагогически фактори**- занижен социален контрол; необхващане, отпадане и бягства от училище; проблеми, свързани с реда и дисциплината в училище; подценяване на възпитателната работа; снижаване авторитета на учителите и принизяване ролята на училището като институция; неефективна система за гражданско образование; агресивни прояви и насилие сред учениците; недостиг на психолози в училище и недостатъчна психологична помощ извън училище; ограничени възможности за извънкласна и извънучилищна дейност и други;

• **правно- нормативни и съдебни фактори**- все още недобре функциониращо законодателство, свързано с правата и закрилата на децата;

 Посочените фактори действат комплексно, като в отделните случаи доминира различен фактор. Независимо от конкретните им конфигурации, изброените фактори са социално- рискови и водят до отклонения в личността и поведението на деца, до асоциални прояви и девиантно поведение или попадане в ситуации на висок виктимогенен риск, когато децата се превръщат в жертви на различни въздействия, а нерядко – и в жертви на насилие и престъпления срещу тях.

 **Децата в риск /деца от уязвими групи/, според ЗЗД са тези:**

 а) чиито родители са починали, неизвестни, лишени от родителски права или чиито родителски права са ограничени, или детето е останало без тяхната грижа;

 б) които са жертва на злоупотреба, насилие, експлоатация или всякакво друго нехуманно или унизително отношение или наказание в или извън семействата им;

 в) за които съществуват опасности от увреждане на тяхното физическо, психическо, нравствено, интелектуално и социално развитие;

 г) които страдат от увреждания, както и от труднолечими заболявания, констатирани от специалист;

 д) за които съществува риск от отпадане от училище или които са отпаднали от училище.

Уязвимите групи ученици имат право на зачитане, уважение и закрила от закона. Отношението в СУ „Димчо Дебелянов“ към тях е основано на признаване на тяхната равнопоставеност и равни възможности. Те са важна и пълноценна част от обществото и затова в нашето училище активно се работи за тяхната социална интеграция и социално включване. Учениците от уязвимите групи се приемат като хора със способности и потенциал, а не като хора, единствено с проблеми и ограничения.

Училищната програма за равен достъп до образование работи в посока за изграждане на среда за:

• разгръщане потенциала на всеки ученик за личностно развитие, както и успешна реализация и социализация;

• по- високо качество и по- добър достъп до образование;

• превенция и ранно откриване на обучителни затруднения;

• включващо обучение на ученици със специални образователни потребности;

• включващо обучение и социално включване на ученици с девиантно поведение.

1. **НОРМАТИВНА ОСНОВА НА УЧИЛИЩНАТА ПРОГРАМА**

• Стратегия за образователна интеграция на деца и ученици от етническите малцинства (2015 – 2020)

• 2000 Европейската социална харта /ревизирана/;

• 1992 – Европейската конвенция за защита на правата на човека и основните свободи и първия допълнителен протокол към нея;.

• 1970 – Международния пакт за граждански и политически права и Международния пакт за икономически, социални и културни права;

• Национална стратегия за осигуряване на равни възможности на хората с увреждания 2016– 2020 г.;

• Закон за предучилищното и училищно образование;

• Наредбата за приобщаващото образование.

Настоящата училищна програма има за цел да защити правата и интересите и да предостави равни възможности за приобщаване на учениците от уязвими групи, както и ефективното прилагане на училищни политики за недопускане на дискриминация както по всички останали, така и по признак „увреждане”, за подобряване качеството на живот на хората с увреждания, за осигуряване на равни възможности, пълноценно и активно участие във всички области на училищния живот.

СУ „Димчо Дебелянов“ е институция, която спазва препоръките на Съвета на Европа, отправени към всички организации, да работят активно в областта на интегрирането на хора с увреждания и от другите уязвими групи.

1. **АНАЛИЗ НА УЧИЛИЩНАТА СРЕДА**

 През последните години се създава една пъстра картина ученици от различни националности, различни вероизповедания, различни традиции и културни норми, както и ученици със специални образователни потребности. Срещани вучилището в момента уязвими групи ученици:

* Деца на родители в социален риск /многодетни, непълни семейства, безработни родители, родители с ниски доходи..../;
* Неглижираните от родителите деца- деца от семейства с нисък социален и интелектуален статус, с емоционална отчужденост в семейството;
* Деца на мигранти – семейства, дошли скоро в страната ни или деца на родители, работещи в чужбина;
* Ученици от малцинствени групи;
* Деца със СОП.

 Това налага изграждането на един нов комплекс от умения за общуване и познания за другите, за възможните точки на различие и начините за тяхното преодоляване, за толерантност към другите – и понякога към самите себе си. Срещата с различни хора и с различни култури често е трудна, но с известни усилия тя би могла да бъде особено обогатяваща и ползотворна.

В училището се предприемат политики в областта на:

• интеркултурното образование,

• умението за общуване с представители на различни култури,

• съзнателно изграждане на умения за толерантност и емпатия,

• квалификация на педагогическите специалисти, които са решаващ фактор при възпитанието на подрастващото поколение, за работа в мултикултурна образователна среда и за работа с ученици със СОП.

В СУ „Димчо Дебелянов“ се създават условия за достъпна, качествена грижа за учениците, така че техните родители да могат да търсят възможности за образование или професионална реализация. При децата в училищна възраст се обръща особено внимание на семейството като част от образователния процес. Потенциалните ползи за обществото от преодоляване на пречките пред приобщаването на „различните“ са огромни- както в интеркултурен аспект, така и при образованието на ученици със специални образователни потребности и др.

**Ключова е ролята на образованието за изграждането на една по- висока култура на толерантност и приобщаване**: ранното образование, достъпно за всички независимо от социално- икономическия им статус и интелектуалните им умения и възможности.

Обхващането на всяко дете с увреждане в училищна възраст в образователната система и изграждането на съответната подкрепяща среда за него е основна дейност за достъп до качествено образование. В резултат от изпълнението на дейностите по изграждане на подкрепяща среда в училище, нараства броят на интегрираните деца и ученици със специални образователни потребности, на ресурсните учители и другите специалисти, които подкрепят и подпомагат интегрираното обучение.

 **ПРИЛАГАНЕ НА ПРОГРАМА ЗА ПРИОБЩАВАЩО ОБРАЗОВАНИЕ**

1. **ПРЕДМЕТ НА** **ПРОГРАМАТА ЗА ПРИОБЩАВАЩО ОБРАЗОВАНИЕ**

Програмата за предоставяне на равни възможности и приобщаване на децата и учениците от уязвими групи включва:

1. принципите на приобщаващото образование;

2. условията и редът за осигуряване на обща подкрепа за личностно развитие на учениците;

3. условията и редът за осигуряване на допълнителна подкрепа за личностно развитие на учениците въз основа на оценката на индивидуалните им потребности и изготвянето на план за подкрепа на ученика от екип за подкрепа на личностното развитие в училището;

4. изграждане на позитивен психологически климат в училището;

5. структурата, условията и редът за утвърждаване на индивидуалните учебни планове и на индивидуалните учебни програми на ученици със специални образователни потребности и на ученици с изявени дарби по чл. 95, ал. 1, т. 1 и 2 от Закона за предучилищното и училищното образование;

6. условията и редът за постъпване, организацията и осъществяването на обучението и подкрепата за личностно развитие на учениците със специални образователни потребности.

1. **ОПРЕДЕЛЕНИЕ И ПРИНЦИПИ НА ПРИОБЩАВАЩОТО ОБРАЗОВАНИЕ**

Приобщаващото образование е процес на осъзнаване, приемане и подкрепа на индивидуалността на всеки ученик и на разнообразието от потребности на всички ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на учениците във всички аспекти на живота.

Приобщаващото образование е неизменна част от правото на образование и се реализира в съответствие със следните принципи:

1. гарантиране на правото на всеки ученик на достъп до училище най- близо до неговото местоживеене и на правото му на качествено образование;

2. гарантиране на достъпа на всеки ученик до подкрепа за личностно развитие в зависимост от неговите индивидуални потребности с оглед възможността за възникване на затруднения в процеса на ученето и приобщаването и на необходимостта от подходяща подкрепа;

3. прилагане на диференцирани педагогически подходи, ориентирани към интересите и стимулиращи мотивацията на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;

4. приемане и зачитане на уникалността на всеки ученик – индивидуалните потребности и възможности, личностните качества, знанията, уменията и интересите, на които образователната институция трябва да отговори по подходящ начин, така че ученикът да развие максимално своя потенциал;

5. равнопоставеност и недопускане на дискриминация при провеждане на училищното образование, гаранции за които са създадените условия за обучение на всички ученици заедно, независимо от трудностите и различията, които може да възникнат в процеса на ученето и научаването и при участието им в дейността на училището;

6. системен и холистичен подход на организация и сътрудничество на образователните институции в областта на приобщаващото образование на всички равнища – управление и екипност, използване на приобщаващи педагогически практики, създаване на сигурна и подкрепяща среда, участие на родителите, мониторинг на процеса и на качеството на подкрепата за личностно развитие, както и на влиянието им върху обучението и постиженията на учениците;

7. сътрудничество между всички участници в процеса на приобщаващото образование – училището, ученика, семейството и общността;

8. намаляване на влиянието на социалните неравенства върху ученето и върху участието на учениците в дейността на училището;

9. нетърпимост към дискриминиращите нагласи и поведение, подготовка на учениците за живот в приобщаващо общество;

10. гъвкавост и динамичност на процеса на приобщаващото образование съобразно потребностите на учениците и в зависимост от спецификата на обществения живот.

1. **ПОДКРЕПА ЗА ЛИЧНОСТНО РАЗВИТИЕ НА УЧЕНИЦИТЕ**

На учениците в СУ „Димчо Дебелянов“ се предоставя обща и допълнителна подкрепа за личностно развитие. Подкрепата за личностно развитие осигурява подходяща физическа, психологическа и социална среда за развитие на способностите и уменията на учениците. Подкрепата за личностно развитие се предоставя в съответствие с индивидуалните образователни потребности на всеки ученик. За реализиране на общата и допълнителната подкрепа за личностно развитие в училището работят психолог, педагогически съветник и ресурсен учител. В училището може да работят и външни специалисти в зависимост от оценката на индивидуалните потребности на детето или ученика от Екипа за подкрепа за личностно развитие. Допълнителната подкрепа за личностно развитие се предоставя в зависимост от плана за подкрепа на ученика.

Подкрепата за личностно развитие на учениците в СУ „Димчо Дебелянов“ се организира и осигурява в съответствие с разработените общински стратегии за подкрепа за личностно развитие на учениците въз основа на анализ на потребностите от обща и допълнителна подкрепа. За организиране и координиране на процеса на осигуряване на общата и допълнителната подкрепа за личностно развитие със заповед на директора на училището в началото на всяка учебна година се определя координатор в училището. За координатор може да бъде определен заместник-директорът учебната дейност, учител или друг педагогически специалист. По предложение на координатора със заповедта на директора се определят и други специалисти, които да го подпомагат при организиране и координиране на процеса на осигуряване на общата и допълнителната подкрепа за личностно развитие.

**Координаторът има следните функции**:

1. обсъжда с учителите в групата и с класните ръководители и с учителите, които преподават на съответните ученици, техните наблюдения и анализи по отношение на обучението, развитието и участието на деца или ученици в дейността на групата или класа;

2. координира дейността на екипите за подкрепа за личностно развитие на децата и учениците, включително работата им с родителите;

3. координира предоставянето на общата и допълнителната подкрепа за личностно развитие на децата и учениците в училището;

4. организира и координира дейностите във връзка с провеждането на събеседването и насочването на детето или ученика в подготвителна група/ клас на малолетни и непълнолетни чужденци, търсещи или получили международна закрила, при приемането им за обучение в училище.

5. води Регистър за оказване на обща и допълнителна подкрепа за личностно развитие на децата и учениците в СУ „Д. Дебелянов” за учебна 2018/ 2019 година.

1. **ОСИГУРЯВАНЕ НА ОБЩА ПОДКРЕПА ЗА ЛИЧНОСТНО РАЗВИТИЕ НА УЧЕНИЦИТЕ В УЧИЛИЩЕТО**

Общата подкрепа за личностно развитие в СУ „Димчо Дебелянов“ се осигурява от постъпването на ученика в училище до завършването на училищното образование съобразно индивидуалните му потребности и възможностите на училището. Общата подкрепа за личностно развитие е насочена към развиване на потенциала на всеки ученик в училището.

Общата подкрепа за личностно развитие в училището, която е насочена към всички ученици в класа, гарантира участието и изявата им в образователния процес и в дейността на училището и включва:

1. екипна работа между учителите и другите педагогически специалисти;

2. допълнително обучение по учебни предмети;

3. допълнително консултиране по учебни предмети;

4. кариерно ориентиране на учениците;

5. занимания по интереси;

6. библиотечно- информационно обслужване;

7. грижа за здравето;

8. осигуряване на общежитие;

9. поощряване с морални и материални награди;

10. дейности за превенция на насилието и преодоляване на проблемното поведение;

11. дейности за превенция на обучителните затруднения;

12. логопедична работа.

Дейностите по обща подкрепа за личностно развитие включват регулярни екипни срещи между класния ръководител, учителите и другите педагогически специалисти за:

• преглед и обсъждане на събраната информация за обучението и развитието на учениците;

• изготвяне на план за действие за обща подкрепа за отделни ученици;

• обмяна на информация и на добри педагогически практики.

На родителите се предоставя информация, канят се на екипните срещи.

Общата подкрепа за личностно развитие на учениците включва дейности съобразно техните интереси, способности, компетентности и изява в областта на науките, технологиите, изкуствата и спорта, а именно:

1. дейности за стимулиране развитието на личностни качества, социални и творчески умения в областта на науките, технологиите, изкуствата, спорта, глобалното, гражданското и здравното образование;

2. образователни, творчески, възпитателни, спортни и спортно- туристически дейности и участие в проекти, програми, форуми и в други изяви на общинско, областно, национално и международно равнище;

3. учебни предмети, модули и дейности, чрез които се придобива допълнителна подготовка на учениците.

**Дейностите по превенция на насилието и преодоляване на проблемното поведение** имат за цел изграждане на позитивен организационен и психологически климат в училище, включително чрез психологическа подкрепа. Тя е насочена към учениците, учителите, училищното управление и родителите.

**Психологическата подкрепа включва**:

1. създаване на условия за сътрудничество, ефективна комуникация и отношения между всички участници в образователния процес;

2. предоставяне на методическа помощ на учителите за превенция на насилието и за преодоляване на проблемното поведение на учениците;

3. групова работа с ученици; кризисна интервенция;

4. работа със средата, в която е ученикът – семейството, връстниците.

Общата подкрепа за личностно развитие в училището за целите на превенцията на обучителните затруднения се изразява във включване на отделни ученици в дейности, като:

1. допълнително обучение по отделен учебен предмет с акцент върху обучението по български език, включително ограмотяване на ученици, за които българският език не е майчин;

2. консултации по учебни предмети, които се провеждат извън редовните учебни часове;

3. логопедична работа.

Общата подкрепа за личностно развитие се основава на анализ на информацията и наблюденията на обучението и развитието на всеки ученик.

Анализът включва:

1. данните за индивидуалния напредък в обучението на всеки ученик и за придобитите компетентности – знания, умения и отношения;

2. установените силни страни на всеки ученик и на индивидуалните нагласи по отношение на ученето и участието в живота на общността;

3. установеното наличие на възможни рискови фактори в средата на ученика;

4. данни от извършена диагностика на училищната готовност, от входни нива по учебни предмети, логопедично изследване, портфолио и други.

Обсъждането на цялата информация по т. 1- 4 се прави от класния ръководител съвместно с учители, които преподават на ученика, и с координиращото звено в училището в срокове, определени от училището. Въз основа на анализа на информацията може да се определят ученици, за които е необходимо да се извърши оценка на индивидуалните им потребности за предоставяне на допълнителна подкрепа за личностно развитие съгласно чл. 178 от Закона за предучилищното и училищното образование.

Реализирането на дейности за обща подкрепа за личностно развитие в училището въз основа на анализа се осъществява чрез план за действие в случаите, когато:

1. се установят затруднения в обучението на ученика и/ или има рискови фактори в средата, които може да повлияят на обучението му, но които все още не изискват допълнителна подкрепа за личностно развитие;

2. се установи, че ученик напредва значително по- бързо, отколкото учениците на неговата възраст.

Планът за действие съдържа цели за работа с  ученика, срок за постигането им, описание на работата и се изготвя от класния ръководител на ученика в екипна работа с другите педагогически специалисти до 14 дни от установяването на случаите. Дейностите за обща подкрепа за личностно развитие в СУ „Димчо Дебелянов“ задължително се осъществяват в неучебно време, включително през ваканциите, съобразно потребностите на децата и учениците, като продължителността им за отделен ученик или за група ученици е в зависимост от възможностите на училището. Планът за действие се актуализира, променя или прекратява след преглед на напредъка на ученика и съобразно заложените в него срокове.

С плана за действие за обща подкрепа при ученик с установени затруднения в обучението се цели максимално да се преодолеят затрудненията. С плана за действие за обща подкрепа при ученик, който напредва значително по- бързо от връстниците си, се цели детето или ученикът да развие своите възможности и дарби в най-пълна степен. **Отговорност за координацията по изпълнението на плана за действие за обща подкрепа има класният ръководител на ученика.**Класният ръководител запознава родителя с изготвения план за действие за обща подкрепа и го информира за резултатите от изпълнението му. В случаите, когато ученик получава обща подкрепа и не се отчита напредък в рамките на три месеца от началото на предоставянето на подкрепата, класният ръководител на ученика обсъжда с координатора насочването на ученика за оценка на индивидуалните му потребности от Екип за подкрепа за личностно развитие.

1. **ОСИГУРЯВАНЕ НА ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ НА УЧЕНИЦИТЕ В УЧИЛИЩЕТО**

 С цел поддържане на подкрепяща среда за обучението и възпитанието на учениците със специални образователни потребности в СУ „Димчо Дебелянов“ има създадена организация, съответстваща на държавните изисквания, която включва:

1. Екипи от специалисти, в зависимост от потребностите на учениците.

2. Диагностична и консултативна дейност.

3. Индивидуални образователни програми.

 В СУ „Димчо Дебелянов“ продължава прилагането на политиката за включващо обучение на учениците със специални образователни потребности чрез:

 • Единна методика за комплексно педагогическо оценяване на децата със специални образователни потребности.

 • Изградени положителни нагласи към включващо обучение в различните общности – учители, ученици и родители.

 • Създадени условия, гарантиращи интеграцията на учениците със специални образователни потребности в училището чрез изграждане на подкрепяща среда.

 • Осигуряване на подходяща материална база.

1. **ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА**

• Равен достъп и приобщаване на всеки ученик;

• Равнопоставеност и недопускане на дискриминация;

• Съхраняване на етнокултурното многообразие;

1. **ЦЕЛИ НА ПРОГРАМАТА**

1. Пълноценна социализация на ученици със специални образователни потребности, ученици с физически и ментални увреждания и ученици от етническите малцинства.

2. Гарантиране на равен достъп до качествено образование за учениците със специални образователни потребности, ученици с физически и ментални увреждания и ученици от етническите малцинства.

3. Утвърждаване на интеркултурно и подкрепящо образование като неотменна част от процеса на модернизация на българската образователна система.

4. Съхраняване и развиване на културната идентичност на учениците от етническите малцинства.

1. **ДЕЙНОСТИ ЗА ПОСТИГАНЕ НА ЦЕЛИТЕ**

1. Провеждане на информационни кампании сред родители и общественост за разясняване на взаимните ползи от интегрираното обучение на учениците със специални образователни потребности, ученици с физически и ментални увреждания и ученици от етническите малцинства.

2. Специализирана работа с родителите за по- голяма заинтересованост към образователно- възпитателния процес.

3. Работа с родителските общности за преодоляване на негативни стереотипи и дискриминационни нагласи спрямо различните етноси и учениците с увреждания.

4. Осигуряване при необходимост на допълнително обучение по български език за деца и ученици от етническите малцинства.

5. Осигуряване на допълнителна квалификация на педагогическите специалисти за работа в мултикултурна образователна среда, включително за преподаване на български език на ученици, за които той не е майчин.

6. Осъществяване на извънкласна работа, занимания по интереси и на организиран отдих и спорт в мултикултурна образователна среда, съчетана с традициите на отделните етнически групи.

7. Изготвяне от педагогическия съветник на Регистър за идентифициране и проследяване на учениците от уязвимите групи.

8. Допълнителна работа с ученици със специални образователни потребности и ученици от етническите малцинства, застрашени от отпадане и/или преждевременно напускане на училище.

9. Подкрепа на учениците от уязвимите етнически общности за продължаване на образованието им и след задължителната училищна възраст.

10. Създаване на условия за развитие на талантливите ученици с увреждания чрез насърчаване на техните творческите изяви.

Програмата е отворена за промяна и допълване при необходимост.

*Програмата е създадена на основание чл. 263, ал. 1, т. 9 от Закона за предучилищното и училищното образование и е приета от Педагогическия съвет на проведено заседание Протокол № 013/ 03.09.2018 г.*

**УТВЪРДИЛ: ...............................**

**КАЛИНА НУШЕВА**

**ДИРЕКТОР НА СУ „ДИМЧО ДЕБЕЛЯНОВ”**

**ПЛАН**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ**

 **1. Ранно идентифициране на учениците от уязвимите групи;**

Отг.: кл. ръководители,

 педагогически съветник

 Срок: края на м. X

1. **Навременно оценяване на потребностите от превенция и помощ;**

Отг.: кл. ръководители,

 педагогически съветник, психолог

 Срок: уч. 2018/ 2019 г.

1. **Насочване на учениците към подкрепа от подходящи специалисти /вътре и извън училището/;**

 Отг.: ръководство, кл. ръководители

 педагогически съветник, психолог

 Срок: уч. 2018/ 2019 г.

1. **Екипна работа между учителите и други педагогически специалисти /външни институции/** за обсъждане на проблеми и обмяна на добри практики при работата им с едни и същи деца и ученици, с цел повишаване ефективността на педагогическите подходи**;**

 Отг.: училищно ръководство, учители,

 педагогически съветник, психолог

 Срок: уч. 2018/ 2019 г.

1. **Консултации по учебни предмети, регламентирани от училището, които се провеждат извън редовните учебни часове;**

Отг.: учители,

 Срок: уч. 2018/ 2019 г., по график

1. **Консултации по професионално ориентиране и кариерно развитие на учениците,** което включва взаимнодопълващи се дейности за информиране, диагностика, консултиране, посредничество и проследяване с оглед мотивиране и подпомагане на учениците в техния самостоятелен и осъзнат избор на образование и/ или професия и осъществяване на връзка между училището и пазара на труда;

 Отг.: кл. ръководители,

педагогически съветник, кариерни консултанти

 Срок: уч. 2018/ 2019 г.

  **7. Изграждане на позитивна, приобщаваща среда в клас**

**-** изготвяне съвместно с учениците на правила за поведението им в паралелката;

- разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове;

**-** партньорство с родителите- насърчаване на тяхната гражданска активност и ангажираност.

 Отг.: кл. ръководители, учители ЦДО

 Срок: уч. 2018/ 2019 г.

**8. Включване в занимания по интереси** за развитие на способностите и на компетентностите на децата и учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;

Отг.: кл. ръководители, учители

 Срок: уч. 2018/ 2019 г.

**9. Съдействие за участие в конкурси и състезания и поощряване с морални и материални награди;**

Отг.: училищно ръководство,

 кл. ръководители

 Срок: уч. 2018/ 2019 г.

**10. Съдействие за осигуряване на средношколско общежитие за социално слаби средношколци, идващи от други населени места;**

Отг.: училищно ръководство,

 кл. ръководители,

педагогически съветник

 Срок: уч. 2018/ 2019 г.

**11. Дейности по превенция на насилието и преодоляване на проблемното поведение,** подчинени на общата училищна политика, разработена и прилагана от училището в стратегията му за превенция на тормоза и насилието в училище и Координационния механизъм за противодействие на тормоза и насилието в училище;

Отг.: ръководство, кл. ръководители

 педагогически съветник, психолог

 Срок: уч. 2018/ 2019 г.

**12.** **Осъществяване на квалификационна дейност**, свързана с приобщаващото образование за развитие на компетентностите на всички членове на училищната общност.

 Отг.: училищно ръководство,

 специалист обучение и развитие,

 членовете на училищната общност

 Срок: уч. 2018/ 2019 г.

Планът е отворен за промяна и допълване при необходимост.

Изготвен е от комисия в състав:

 **Председател:** Милка Николова Войнова – педагогически съветник

 **Членове:**

Ивелина Боянова Ненова – ресурсен учител

 Ивелина Димитрова Узунова – старши учител, начален етап

 Антоанета Тодорова Иванова – старши учител, начален етап